מתוך הסדרה, המדריך הרפואי - אסותא : סרטון בנושא אבנים בכליות ובדרכי השתן סימפטומים וטיפול.
אבנים בכליות ובדרכי השתן נוצרות כתוצאה משקיעת מלחים הנמצאים בשתן. מלחים אלה יוצרים גבישים הצומחים לאחר שעגנו על גבי הצנרת הפנימית של הכליה. אפשרות פחות שכיחה היא שהאבן תיווצר בשלפוחית השתן.
לכל אדם שייצר אבן בכליה, יש נטייה להיווצרות אבנים. הנטייה יכולה להיות קשורה לסיבות הבאות: היסטוריה משפחתית, זיהומים בדרכי השתן, מחלות כלייתיות מסוימות, מבנה מיוחד של הצנרת הכלייתית וסיבות סביבתיות כגון: תזונה, אקלים וסוגי פעילות גופנית.
התסמין השכיח ביותר לאבנים בכליות ובדרכי השתן הוא כאב מותני שלעיתים קרובות מקרין לכיוון המפשעה. הכאבים יכולים להיות מלווים בבחילות ובהקאות. תסמינים נוספים יכולים להיות: דם בשתן וזיהומים חוזרים בדרכי השתן.
אבנים שגורמות לתסמינים ממושכים או לסיבוכים אחרים, ניתנות כיום לטיפול בחלק מהמקרים ע"י ניתוחים זעיר-פולשניים או ללא ניתוח כלל.
השיטות הנפוצות לטיפול באבנים בכליה הם: ריסוק אבנים חוץ גופי, הוצאת האבנים באוטרוסקופיה בעזרת לייזר, שיטת פי-סי-אן-אל שהיא גישה ניתוחית זעיר פולשנית המיועדת לטיפול באבנים גדולות בכליה.
ניתן למנוע הישנות היווצרות אבנים בכליות ע"י שינויים באורחות החיים כגון: שתייה מרובה של מים, צריכת מלחים מופחתת וצריכה מופחתת של חלבון מהחי.
נוצר על ידי בית חולים אסותא מרואיין: ד"ר דוד ליפשיץ, מומחה באנדו אורולוגיה, 052-8466942.